Source: https://www.slov-lex.sk/static/SK/ZZ/1952/66/19570729.print.html
Timestamp: 2020-08-04 15:14:17+00:00
Document Index: 3943877

Matched Legal Cases: ['súd ', 'súd ', 'súd ', '§ 49', '§ 15', 'súd ', '§ 38', '§ 41']

Predpis bol zrušený predpisom 62/1961 Zb.
Časová verzia predpisu účinná od 29.07.1957 do 05.07.1961
Vojenské súdy sú vyššie vojenské súdy a vojenské obvodové súdy.
Súdy zabezpečujú, aby zákony a iné právne predpisy sa presne a dôsledne zachovávali a aby sa používali v súlade so záujmami pracujúceho ľudu. Preto tiež upozorňujú kompetentné orgány na nedostatky, ktoré v tom smere zistili. Vojenské súdy okrem toho chránia bojaschopnosť ozbrojených sborov, disciplínu a poriadok v nich ustanovený, upevňujú nedielnu veliteľskú právomoc a tým prispievajú k obrane vlasti.
Opravnou stolicou nad ľudovým súdom je krajský súd, nad vojenským obvodovým súdom vyšší vojenský súd. Ak rozhodoval krajský súd alebo vyšší vojenský súd ako súd prvej stolice, je opravnou stolicou Najvyšší súd.
Vojenské obvodové súdy rozhodujú v senátoch zložených z vojenského sudcu ako predsedu a dvoch sudcov z ľudu.
Krajské súdy rozhodujú v prvej stolici v senátoch zložených zo sudcu ako predsedu a dvoch sudcov z ľudu, v druhej stolici v senátoch zložených z troch sudcov, z ktorých jeden predsedá, a dvoch sudcov z ľudu; inak rozhodujú v senátoch zložených z troch sudcov.
Vyššie vojenské súdy rozhodujú v prvej stolici v senátoch zložených z vojenského sudcu ako predsedu a dvoch sudcov z ľudu; v druhej stolici v senátoch zložených z troch vojenských sudcov, z ktorých jeden predsedá, a dvoch sudcov z ľudu; inak rozhodujú v senátoch zložených z troch vojenských sudcov.
Ľudové súdy môžu obstarávať trestnú alebo občianskoprávnu agendu alebo niektoré druhy občianskoprávnej agendy, vzťahujúcej sa na určitú územnú časť ich obvodu, v jednom alebo vo viac oddeleniach umiestených mimo svojho stáleho sídla (pobočky ľudového súdu), poprípade môžu zaviesť mimo svojho sídla pravidelné úradné dni; podrobnosti určí minister spravodlivosti (§ 49).
Prezident republiky ako vrchný veliteľ zriaďuje a zrušuje vojenské súdy. Za zvýšeného ohrozenia vlasti môže prezident republiky toto právo preniesť na podriadené vojenské orgány.
Vojenské súdy sa zriaďujú s pôsobnosťou
pre územné obvody,
pre časti ozbrojených sborov.
Pôsobnosť podľa jednotlivých bodov odseku 2 môže sa spojovať.
Ustanovenia § 15 sa môžu použiť obdobne aj pre vyššie vojenské súdy a pre vojenské obvodové súdy.
rozhoduje o opravných prostriedkoch podaných proti rozhodnutiam krajských, vyšších vojenských súdov ako súdov prvej stolice, ktoré nenadobudly ešte právoplatnosť; pritom je oprávnený vytknúť vady, ktoré sa vyskytly pri nesprávnom použití zákonov a iných právnych predpisov, a uložiť ich odstránenie;
rozhoduje o sťažnostiach pre porušenie zákona, ktoré podal generálny prokurátor alebo predseda Najvyššieho súdu proti právoplatným rozhodnutiam súdov alebo generálny prokurátor proti takým rozhodnutiam prokurátorov;
Na návrh predsedu Najvyššieho súdu alebo generálneho prokurátora môže Najvyšší súd,
ak to považuje so zreteľom na povahu trestného činu alebo osobu páchateľa alebo so zreteľom na význam občianskoprávnej veci za potrebné, odňať vec kompetentnému ľudovému súdu (vojenskému obvodovému súdu) a prikázať ju na ďalšie konanie a rozhodnutie krajskému súdu (vyššiemu vojenskému súdu),
z dôležitých dôvodov odňať vec, v ktorej bolo podané odvolanie proti rozsudku ľudového súdu (vojenského obvodového súdu), kompetentnému krajskému súdu (vyššiemu vojenskému súdu) a rozhodnúť o odvolaní sám.
Súd, ktorý potom rozhoduje, spravuje sa v občianskoprávnej veci predpismi o konaní platnými pre súd, ktorému bola vec odňatá.
Trestné a občianskoprávne kolégium rozhoduje ako súd druhej stolice v senátoch zložených z troch sudcov príslušného kolégia a dvoch sudcov z ľudu, vojenské kolégium v senátoch zložených z troch vojenských sudcov vojenského kolégia a dvoch sudcov z ľudu; ináč rozhoduje trestné a občianskoprávne kolégium v senátoch zložených z troch sudcov príslušného kolégia, vojenské kolégium v senátoch zložených z troch vojenských sudcov.
Podrobnosti, najmä o organizácii práce na Najvyššom súde, o jeho vedení, o zostavovaní senátov v jednotlivých kolégiách, o organizácii a bližšej pôsobnosti v súdnych kolégiách, o postupe pri rokovaní a hlasovaní prezídia Najvyššieho súdu a pléna Najvyššieho súdu, o spôsobe výkonu práva dozoru nad rozhodovacou činnosťou súdov a o spôsobe zabezpečovania jednotnosti ich rozhodovania, určí spravovací poriadok Najvyššieho súdu; uznesie sa o ňom plénum Najvyššieho súdu.
Minister spravodlivosti alebo ním splnomocnené orgány dozerajú, ako súdy plnia svoje úlohy a ako vo svojej činnosti dodržiavajú socialistickú zákonnosť. Predmetom dohľadu nad súdnym rozhodovaním môžu byť len rozhodnutia, ktoré sú právoplatné.
Súdnu správu na krajských súdoch a na ľudových súdoch v obvode krajského súdu vykonáva predseda krajského súdu, ktorý vo veciach súdnej správy podlieha Ministerstvu spravodlivosti.
Súdnu správu na Najvyššom súde vykonáva predseda Najvyššieho súdu, ktorý vo veciach súdnej správy podlieha ministrovi spravodlivosti. Úlohy súdnej správy uvedené v § 38 ods. 1 plní na vojenskom kolégiu Najvyššieho súdu predseda Najvyššieho súdu prostredníctvom predsedu vojenského kolégia.
Súdnu správu na vojenských súdoch vykonáva na Ministerstve spravodlivosti Hlavná správa vojenských súdov.
Doba uvedená v §§ 41 až 42 je dobou novej súdnej organizácie.
Oprávnenia vo veciach súdnej správy, ktoré doterajšie predpisy zverujú krajskej súdnej správe alebo správe Ministerstva spravodlivosti pri krajskom národnom výbore, vykonáva v budúcnosti predseda krajského súdu.
Podrobnejšie predpisy o organizácii práce na ľudových, krajských a vojenských súdoch, najmä o zriaďovaní pobočiek ľudových súdov, o zavádzaní pravidelných úradných dní a o rozvrhu práce, upraví minister spravodlivosti.